**SREDNJA STRUKOVNA ŠKOLA**

**BANA JOSIPA JELAČIĆA SINJ**

Klasa:003-06/18-02/14

Urbroj:2175-28-01-18-1

U Sinju, 21.12.2018.

**ZAPISNIK**

**S 11. sjednice Školskog odbora**

Nazočni članovi: Gordana Blažević, predstavnik nastavničkog vijeća; Ivica Borić, predstavnik nastavničkog vijeća; Goran Batarelo, predstavnik svih zaposlenih; nazočni po službenoj dužnosti: ravnatelj Boris Grčić-Rako i Jadranka Grčić-Rako, voditeljica računovodstva.

Nisu nazočni: Damir Kovačević, predstavnik roditelja, Neven Filipović, Ivan Bugarin i Anamarija Doljanin kao predstavnici Osnivača te tajnica škole Milidina Mič.

Predsjednica Školskog odbora prof. Blažević pozdravlja nazočne i predlaže da se sjednici telefonski pridruže ostali članovi koji nisu nazočni. Na telefonski poziv javlja se samo Anamarija Doljanin, predstavnica Osnivača koja pristaje telefonski sudjelovati na sjednici. Nakon toga predsjednica ustanovljuje **da postoji kvorum**, te predlaže da zapisnik vodi prof. Borić.

Prijedlog se jednoglasno prihvaća.

Nakon toga, predsjednica predlaže dnevni red:

1. **Verifikacija zapisnika devete i desete sjednice Školskog odbora**
2. **Rebalans financijskog plana za 2018.**
3. **Usvajanje prijedloga financijskog plana za 2019. i projekcija za 2020. i 2021. s obrazloženjem**
4. **Prijedlozi i mišljenja**

Dnevni red se jednoglasno usvaja.

1. **Verifikacija zapisnika devete i desete sjednice Školskog odbora**

Predsjednica napominje kako su na sjednici nazočni samo oni koji su tražili nadopunu zapisnika, ali da kvorum postoji. Objašnjava kako iz zapisnika ništa nije izbačeno već su samo nadodane dopune, koje su u tekstu zapisnika podcrtane. Daje na glasovanje verifikaciju zapisnika 9. sjednice. Zapisnik 9. sjednice je verificiran jednoglasno.

Nakon toga stavlja na glasovanje verifikaciju zapisnika 10. sjednice. Zapisnik 10. sjednice je verificiran jednoglasno.

1. **Rebalans financijskog plana za 2018.**

Predsjednica daje riječ voditeljici računovodstva Jadranki Grčić-Rako, koja objašnjava stavke rebalansa. Napominje kako su izvori financiranja preko županije rebalansom povećani, na stavci prijevoz zaposlenih. Rebalans (Izmjene i dopune Proračuna za 2018.) nalazi se u prilogu zapisnika.

**ZAKLJUČAK: Rebalans je jednoglasno usvojen.**

1. **Usvajanje prijedloga financijskog plana za 2019. i projekcija za 2020. i 2021. s obrazloženjem**

Ravnatelj napominje da se pri izradi projekcije vodilo računa o dosadašnjim potrebama rada Škole. Projekcija je odobrena od strane Županije, a financijski plan u sljedećem razdoblju može ići na rebalans. Voditeljica računovodstva objašnjava pojedine stavke prijedloga fin. plana., koji je u prilogu ovog zapisnika.

**ZAKLJUČAK: Prijedlog financijskog plana za 2019. i projekcija za 2020. i 2021 su jednoglasno usvojeni.**

Sjednicu napušta voditeljica računovodstva.

1. **Prijedlozi i mišljenja**

Prof. Borić daje prijedlog da se zbog potreba Škole zaposli psiholog na puno radno vrijeme. Ravnatelj se slaže i kaže da će se napraviti sve što je potrebno kako bi se u tom smislu zadovoljile potrebe Škole. Predsjednica napominje da treba u zbornicu postaviti fotokopirni aparat. Ravnatelj kaže da se radi na tome. Borić kaže da se fotokopirni aparat treba šifrirati, u smislu da se spriječi nepotrebno korištenje. Predsjednica se ne slaže s tim. Razgovarano je o načinu realizacije ugovora s „Semaforom“.

Uz ugodan razgovor sjednica je zaključena.

Zapisničar: Predsjednica Školskog odbora

Ivica Borić, prof. Gordana Blažević, prof.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_